માનવમિત્ર, અમદાવાદ : રાજયભરમાં ખળભળાટ મચાવનાર બિટકોઈનના ચકચારભર્યા કેસમાં ચાવીરૂપ ભૂમિકા ભજવનાર એવા અમરેલીના પીઆઈ અનંત પટેલના વધુ ત્રણ દિવસના પોલીસ રિમાન્ડ સ્પેશ્યલ એસીબી કોર્ટે આજે મંજૂર કર્યા હતા. સ્પેશ્યલ એસીબી કોર્ટે આરોપી પીઆઇ અનંત પટેલના તા.૩૦મી એપ્રિલ સુધીના વધુ રિમાન્ડ મંજૂર કર્યા હતા. તો સાથે સાથે આ કેસમાં પકડાયેલા આરોપી એડવોકેટ કેતન પટેલની જેલમાં બે દિવસ માટે પૂછપરછ કરવા અંગે પણ કોર્ટે તપાસનીશ એજન્સી સીઆઇડી ક્રાઇમને મંજૂરી આપતો હુકમ કર્યો હતો.